‘Re go tshwaretse dikgang tse di seng monate. Go nnile le kotsi, mme . . . morwao, . . . morwao o tlhokafatse.’ 2 Bjale ka letšatši la boraro gwa ba le monyanya wa lenyalo kua Kana+ ya Galilea; mmago+ Jesu o be a le moo. 2 Jesu le barutiwa ba gagwe le bona ba be ba laleditšwe monyanyeng woo. 3 Eitše ge beine e hlaela, mmago+ Jesu a re go yena: “Ga ba na beine.” 4 Eupša Jesu a re go yena: “Go re’ng seo se swanetše go tshwenya nna le wena?+ Nako ya ka ga e ešo ya fihla.”+ 5 Mmagwe a re go badiredi: “Se sengwe le se sengwe seo a le botšago sona, le se dire.”+ 6 Gona moo go be go na le dinkgo tše tshelelago tša leswika di dutše moo go ya kamoo melao ya go hlwekiša+ ya Bajuda e bego e nyaka ka gona, e nngwe le e nngwe e kgona go rwala dilithara tše e ka bago tše masomenne-nne goba tše masometshela-tshela. 7 Jesu a re go bona: “Tlatšang dinkgo tšeo meetse.” Ke moka ba di tlatša go fihla ka melomo. 8 A re go bona: “Egang e nngwe bjale le e iše go molaodi wa monyanya.” Ke moka ba e iša. 9 Ge molaodi wa monyanya a kwele meetse ao bjale a fetošitšwego beine+ eupša a sa tsebe moo e tšwago gona, gaešita le ge bahlanka bao ba bego ba gele meetse bona ba be ba tseba, molaodi yoo o ile a bitša monyadi, 10 gomme a re go yena: “Motho yo mongwe le yo mongwe o ntšha beine e bose pele,+ ya re ge batho ba tagilwe a ntšha e sego bose. Wena o bolokile beine e bose go fihla bjale.” 11 Jesu o dirile se kua Kana ya Galilea e le mathomo a mehlolo ya gagwe, a bonagatša letago la gagwe;+ barutiwa ba gagwe ba dumela go yena. 12 Ka morago ga se, yena le mmagwe le bana babo+ le barutiwa ba gagwe ba theogela Kaperenaume,+ eupša ba se dule matšatši a mantši moo. 13 Bjale paseka+ ya Bajuda e be e batametše gomme Jesu a rotogela Jerusalema.+ 14 Ge a le tempeleng a hwetša bao ba rekišago dikgomo, dinku, maeba+ le baananyi ba ditšhelete ba dutše ditulong tša bona. 15 Ke moka eitše ge a dirile sefepi sa dithapo a rakela bohle bao ba bego ba na le dinku le dikgomo ka ntle ga tempele, a tšholla ditšhelete tša tšhipi tša baananyi ba ditšhelete le go menola ditafola tša bona.+ 16 A re go bao ba rekišago maeba: “Tlošang dilo tše mo! Tlogelang go dira ntlo+ ya Tate ntlo ya thekišetšo!”+ 17 Barutiwa ba gagwe ba gopola gore go ngwadilwe gore: “Ke tla jewa ke phišego ya ntlo ya gago.”+ 18 Ka gona ge Bajuda ba araba ba re go yena: “Ka ge o dira dilo tše, ke pontšho+ efe ye o ka re bontšhago yona go hlatsela gore o na le tshwanelo ya go di dira?” 19 Jesu ge a araba a re go bona: “Phušolang tempele+ ye gomme ke tla e tsoša ka matšatši a mararo.” 20 Ka gona Bajuda ba re: “Tempele ye e agilwe ka nywaga e masomenne-tshela, fela na wena o re o tla e tsoša ka matšatši a mararo?” 21 Eupša ge a be a bolela ka tempele+ o be a šupa go mmele wa gagwe. 22 Ka gona eitše ge a tsošitšwe bahung, barutiwa ba gagwe ba gopola+ gore o be a fela a bolela se; ba dumela Mangwalo le mantšu ao Jesu a a boletšego. 23 Lega go le bjalo, ge a be a le Jerusalema monyanyeng+ wa paseka, batho ba bantši ba ile ba dumela leineng la gagwe,+ ba bona dipontšho tša gagwe tšeo a bego a di dira.+ 24 Eupša Jesu o be a sa ba bote+ ka ge a be a ba tseba ka moka 25 le ka baka la gore a be a sa nyake le ge e le mang a nea bohlatse ka motho, gobane yena ka noši o be a tseba seo se lego mothong.+